Mac पर QuickTime Player में फ़ाइल खोलें और चलाएँ
QuickTime Player में ऑनस्क्रीन प्लेबैक नियंत्रण हैं जो आपको अपनी वीडियो या ऑडियो फ़ाइल चलाने, उन्हें विराम देने, फास्ट-फॉरवर्ड करने, या रिवाइंड करने की सुविधा देते हैं।
आप फ़ाइल शेयर करने या AirPlay-सक्षम डिवाइस पर फ़ाइल चलाने के लिए प्लेबैक नियंत्रणों का उपयोग कर सकते हैं।
मेरे लिए QuickTime Player खोलें
फ़ाइल खोलें
Mac पर QuickTime Player ऐप में, निम्नलिखित में कोई करें :
Finder में फ़ाइल पर डबल-क्लिक करें।
यदि आपकी वीडियो या ऑडियो फ़ाइल iCloud Drive में हैं, तो Finder साइडबार में iCloud Drive पर क्लिक करें फिर अपनी फ़ाइल पर डबल-क्लिक करें। अपने Mac, iPhone और iPad पर दस्तावेज़ों को स 00004000 ग्रहित करने के लिए iCloud Drive का उपयोग करें।
फ़ाइल > फ़ाइल खोलें चुनें, फिर एक फ़ाइल चुनें और खोलें पर क्लिक करें।
यदि फ़ाइल पुरानी या थर्ड-पार्टी मीडिया फ़ॉर्मैट में है, तो QuickTime Player इसे चलाने से पहले बदल सकता है।
नुस्ख़ा : फ़ाइल > हालिया खोलें चुनकर वह फ़ाइल भी खोल सकते हैं जिसमें आपने हाल में काम किया है।
फ़ाइल चलाएँ
अपने Mac पर QuickTime Player ऐप में, ऑडियो या वीडियो फ़ाइल खोलें।
प्लेबैक कंट्रोल दिखाने के लिए फ़िल्म पर कहीं भी पॉइंटर ले जाएँ। ऑडियो फ़ाइलों के नियंत्रण हमेशा दृश्य होते हैं।
नुस्ख़ा : फ़ाइल की अवधि या प्लेबैक के दौरान कितना समय बचता है, इसके आधार पर आप प्लेबैक या रिवर्स प्लेबैक की गति 2x, 5x, 10x, 30x या 60x के अनुसार बदल सकते हैं। बस आप फ़ॉरवर्ड या रिवाइंड बटन पर तब तक क्लिक करते रहें जब तक आपको अपनी मनचाही गति नहीं मिल जाती।
नोट : कुछ मीडिया फ़ाइलें प्लेबैक नियंत्रण में बचा हुआ समय दिखाने वाले 4-डिजिट के बजाए टाइमकोड—8-डिजिट कोड (00-00-00-00)—दिखाती हैं। टाइमकोड किसी विशेष फ़्रेम या रिकॉर्डेड पॉइंट के बारे में स्रोत समय की जानकारी दिखाता है, जैसे; मूल रिकॉर्डिंग का समय या फ़्रेम संख्या। किसी प्रोजेक्ट को संपादित करने के दौरान, आप मीडिया फ़ाइल में किसी फ़्रेम के सटीक स्थान तक नैविगेट करने के लिए टाइमकोड का उपयोग कर सकते हैं।
वीडियो या ऑडियो फ़ाइल चलाने के लिए प्लेबैक नियंत्रणों का उपयोग करें; आप नियंत्रणों को कहीं और ले जाने के लिए उन्हें ड्रैग कर सकते हैं।
यदि आपके Mac में Touch Bar है, तो आप Touch Bar में प्लेबैक नियंत्रण का उपयोग कर सकते हैं।
यदि आप चाहते हैं कि जो फ़ाइल आप चला रहे हैं वह आपके स्क्रीन पर अन्य सभी विंडो के आगे प्रकट हो, तो दृश्य > शीर्ष पर फ़्लोट करें चुनें, ताकि इसके आगे चेकमार्क प्रदर्शित हो। इसे बंद करने के लिए इसे दुबारा चुनें।
पिक्चर-इन-पिक्चर की मदद से एक वीडियो चलाएँ
पिक्चर-इन-पिक्चर की मदद से , आप आकार बदलने योग्य फ़्लोटिंग विंडो में वीडियो चला सकते हैं, इस तरह आप अपने कंप्यूटर में अन्य काम करने के दौरान भी इसे अपनी स्क्रीन पर देख सकते हैं।
अपने Mac पर QuickTime Player ऐप में, कोई वीडियो खोलें।
वीडियो फ़ाइल चलाने के लिए प्लेबैक नियंत्रणों का उपयोग करें।
प्लेबैक नियंत्रणों में पिक्चर-इन-पिक्चर बटन पर क्लिक करें।
आप पिक्चर-इन-पिक्चर विंडो को स्क्रीन पर कहीं भी क्लिक और ड्रैग कर सकते हैं या आकार बदलने के लिए विंडो के किसी भी कोने पर क्लिक और ड्रैग कर सकते हैं।
पिक्चर-इन-पिक्चर विंडो को बंद करने के लिए फ़ुल स्क्रीन बटन या बंद करें बटन पर क्लिक करें।
लगातार लूप में फ़ाइल चलाएँ
आप कोई वीडियो या ऑडियो फ़ाइल लगातार चलते रहने के लिए सेट कर सकते हैं, ताकि यह अंत तक चल जाने के बाद पुनः आरंभ से बजे।
वह वीडियो या ऑडियो फ़ाइल चुनें जिसे आप लूप करना चाहते हैं।
दृश्य > लूप चुनें, ताकि इसके आगे चेकमार्क प्रदर्शित हो।
लगातार चलाना बंद करने के लिए कमांड को फिर चुनें; चेकमार्क हट जाता है।
फ़ाइल खोलने, चलाने, या फ़ाइल पर विराम लगाने सहित अन्य काम के लिए भी आप कीबोर्ड शॉर्टकट उपयोग कर सकते हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hne_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva